Fushata e kandidatit republikan Jeb Bush
Jebb Bush shpreson ta rifillojë këtë javë fushatën e tij me një turne me autobuz nëpër disa prej shteteve ku mbahen zgjedhjet e parakohëshme.
Kandidati republikan për president, Jeb Bush, që mendohej se do të ishte kryesuesi i partisë së tij për garën presidenciale, tani është duke u përpjekur të fuqizojë fushatën pas debatit të republikanëve javën e kaluar. Në atë debat ai nuk u paraqit në nivelin që shpresonin përkrahësist e tij. Jeb Bush po përpiqet të tërheqë më shumë votues në Nju Hemshër, në përpjekje për ta marrë veten nga paraqitja në debatin e fundit, për të cilën edhe përkrahësit e tij mendojnë se ishte zhgënjyese. tha zoti Bush. Kur ishte guvernator i Floridës, Jebb Bush pati shërbyer si shembull, për senatorin Marco Rubio. Por gjatë debatit, kur Bush e kritikoi Rubion se nuk kishte marrë pjesë në votimet e Senatit gjatë fushatës, Rubio iu kundërpërgjigj. Jebb Bush prej kohësh është konsideruar si favorit i partisë republikane. Por ai ka dalë më keq në anketa, me ngritjen e kandidatëve të tjerë, si Donald Trump dhe Ben Carson; Bush kohët e fundit e shkurtoi ekipin e fushatës dhe shpenzimet, gjë që flet për zhgënjimin e tij. Megjithë emrin e tij të famshëm, Bush është përpjekur shumë të krijojë lidhje me votuesit, thotë historiani Allan Lichtman. Edhe përkrahës si kongresmeni Vin Weber janë të habitur dhe të shqetësuar. Por duke patur parasysh emrin dhe mbështetësit e tij të pasur, Bush përsëri mund të ngjitet në skenë, thotë strategu John Feehery. Jebb Bush shpreson ta rifillojë këtë javë fushatën e tij me një turne me autobus nëpër disa prej shteteve ku mbahen zgjedhjet e parakohëshme.